Z A P I S N I K
32. sjednice Vijeća Mjesnog odbora Prečko, održane 24. siječnja 2024., u prostorijama Mjesne samouprave Prečko, Prečko 2a, s početkom u 19:00 sati.

NAZOČNI ČLANOVI VIJEĆA:
Miro Bašić, Petra Fabrični, Dominik Gluhinić, Irena Kolbas, Biserka Kopčok, Marko Palada, Nenad Stepinac, Mirjana Sporiš, Branka Štrkalj, Ivana Tolić
NENAZOČNI ČLANOVI: -
OSTALI NAZOČNI: Nema
Sjednicom predsjedava: Marko Palada, predsjednik Vijeća.
Zapisnik vodi: Marko Palada, predsjednik Vijeća.

Predsjednik konstatira da je nazočno 10 od 11 članova Vijeća, što znači da Vijeće može pravovaljano odlučivati te otvara 32. sjednicu Vijeća Mjesnog odbora Prečko.
Vijeće jednoglasno prihvaća tekst Zapisnika 30. sjednice Vijeća održane 7. prosinca 2023., bez izmjena.

Slijedom navedenog na prijedlog predsjednika Vijeće jednoglasno utvrđuje:
DNEVNI RED:
1. [bookmark: _Hlk157155728]Prijedlog Program rada Vijeća Mjesnog odbora Prečko za 2024.
1. [bookmark: _Hlk157155936]Plan potreba za aktivnostima, programima i projektima unapređenja kvalitete života građana na području Mjesnog odbora Prečko u 2024.
1. Asfalterski program Mjesnog odbora Prečko za 2024.
1. Raspolaganje zemljištem k.č.br. 6137/1 k.o. Donje Vrapče u svrhu formiranja građevne čestice
1. Davanje suglasnosti na prijedlog novog voznog reda autobusne linije 168 Savski most – Ježdovec - Prečko 
1. Pitanja, prijedlozi i obavijesti

Ad.1. Prijedlog Program rada Vijeća Mjesnog odbora Prečko za 2024
Članovi Vijeća primili su pisani materijal uz poziv.
Nakon rasprave Vijeće jednoglasno donosi:

P R O G R A M   R A D A
VIJEĆA MJESNOG ODBORA PREČKO
ZA 2024. GODINU


I. POLAZNE OSNOVE
	Djelovanje Vijeća Mjesnog odbora Prečko (u nastavku: Vijeće) polazi od sagledavanja stanja, potreba i problema Mjesnog odbora:
1. stanja komunalne infrastrukture,  kvalitete komunalnog standarda, potrebe 
    uređenja naselja, kvalitete stanovanja, 
2. potrebe sanacije starih cesta i izgradnje novih;
3. uređivanja postojećih parkova i zelenih površina;
4. modernizacije dječjih igrališta s novom opremom;
5. izgradnje prostora za društvene potrebe;
6. predlaganja i praćenja mjera i akcija za zaštitu i unapređivanje okoliša, te  
    učinkovitiji rad komunalnih službi;
7. stanja sigurnosti i zaštite osoba, imovine i dobara 
8. sveobuhvatne i temeljite analizom ukupnog stanja i strukture stanovništva na 
                     području Mjesnog odbora, kao osnovom za osmišljavanje djelovanja Vijeća u  
                     pitanjima iz njihove nadležnosti;
9. zaštite djece, mladeži, starijih osoba, osoba s posebnim potrebama;
10. potrebe za zadovoljavanjem zdravstvenih, socijalnih, obrazovnih, kulturnih, 
                     sportskih i rekreacijskih potreba građana;
11. osmišljavanja koncepta razvoja Mjesnog odbora temeljenom na obilježjima, 
                     strukturi i potrebama stanovništva Mjesnog odbora.
	Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

	Sukladno svojim ovlastima, definiranim Zakonom o gradu Zagrebu, Statutu Grada Zagreba i Poslovnika Vijeća Mjesnog odbora, Vijeće u 2024. godini, želi ostvariti slijedeće ciljeve:
1. nakon analize i utvrđivanja postojećeg stanja u objektu mjesne samouprave, te zaključcima za njegovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, te udruga djece, mladih i starijih osoba; usmjeriti na zadovoljavanje sveukupnih potreba građana;
2. osigurati sustavno prikupljanje i obradu, te primjerenu dostupnost javnosti svih bitnih podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
3. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga);
4. poticati i inzistirati na zajedničkoj inicijativi sa Vijećem Gradske četvrti za gradnju ustanove za smještaj starijih osoba u Jarnovićevoj ulici, u zoni namjene D – javna i društvena namjena prema važećem Generalnom urbanističkom planu Grada Zagreba, smještenoj južno od Osnovne škole Nikola Tesla i istočno od Dječjeg vrtića Prečko;

III. ZADACI I ROKOVI

	Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2024. godine raspraviti i donijeti odgovarajuće akte, naročito o slijedećim pitanjima:
1. izmjene i dopune Pravila Mjesnog odbora i Poslovnika o radu Vijeća sukladno izmjenama Statuta Grada Zagreba;
2. financijski plan Mjesnog odbora za 2025. i godišnji izvještaj o izvršenju Financijskog plana za 2023.;
3.  raspolaganje imovinom mjesnog odbora;
4. plan malih komunalnih akcija Mjesnog odbora, koji je sastavni dio plana komunalnih aktivnosti Gradske četvrti – rok veljača 2024.;
5.  izvješće o radu za 2023. i program rada za 2024.;
6. donijeti će plan potreba za aktivnostima, programima i projektima unapređenja kvaliteta života građana koji su od interesa za pojedini dio mjesnog odbora ili za cijeli mjesni odbor i utvrditi prioritete u njegovoj realizaciji;

	Vijeće će, osim navedenog, tijekom 2024. godine provoditi slijedeće aktivnosti:
1. organizirati i provesti manifestaciju za Dan Mjesnog odbora i Dan susjeda u Prečkom;
1. organizirati i provesti manifestaciju povodom dana sv. Lucije u Prečkom;
1. sudjelovati u provođenju civilne zaštite na svom području;
1. provoditi programe čišćenja i uređenja okoliša i pri tome surađivati s organiziranim i neformalnim oblicima udruženja građana; 
1. surađivati s drugim mjesnim odborima na području Gradske četvrti Trešnjevke-jug, osobito sa susjednim; 
1. surađivati s udrugama građana, kulturnim, zdravstvenim, humanitarnim, sportskim i drugim organizacijama na svom području u pitanjima od interesa za građane s područja Mjesnog odbora;
1. predlagati Vijeću Gradske četvrti plan potreba za aktivnostima, programima i projektima unapređenja kvalitete života građana koji su od interesa za cijelu Gradsku četvrt i prioritete u njihovoj realizaciji; 
1. predlagati preko Vijeća Gradske četvrti mjere i akcije za zaštitu i unapređivanje okoliša te za poboljšanje uvjeta života na svom području i pratiti njihovo provođenje;
1. predlagati preko Vijeća Gradske četvrti mjere nakon razmatranja stanja sigurnosti i zaštite osoba, imovine i dobara na svome području i prati njihovo provođenje;
1. predlagati preko Vijeća Gradske četvrti mjere za učinkovitiji rad komunalnih službi;
1. predlagati komunalne aktivnosti Gradske četvrti;
1. informirati o planovima Vijeća Gradske četvrti ;
12. analizirati stanje objekta mjesne samouprave na području Mjesnog odbora;
13. donositi zaključke o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u prostoru mjesne samouprave, praćenja problema u komunalnoj infrastrukturi).
IV. TEKUĆA PITANJA
Vijeće će, osim navedenog, tijekom 2024. godine, obavljati i druge poslove utvrđene zakonom, gradskim odlukama i drugim propisima.

Ad.2. Plan potreba za aktivnostima, programima i projektima unapređenja kvalitete života građana na području Mjesnog odbora Prečko u 2024.
Članovi Vijeća primili su pisani materijal uz poziv.
U raspravi sudjeluju svi članovi Vijeća.
Nakon rasprave Vijeće jednoglasno donosi:

PLAN 
potreba za aktivnostima, programima i projektima unapređenja kvalitete života građana 
Mjesnog odbora Prečko u 2024.

1. Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.
2. Planirana sredstva iz članka 1. u Mjesnom odboru, u ukupnom iznosu od  5.000,00 eura, raspoređuju se za sljedeće aktivnosti:
	1. DRUŠTVENI ŽIVOT I KULTURA  

	Naziv aktivnosti 
	Dan Mjesnog odbora Prečko

	Opis aktivnosti  
	nastupi lokalnih udruga, KUD-ova, zborova, druženje s članovima vijeća, street art oslikavanje, prigodni program za djecu,  

	Cilj(evi) aktivnosti 
	predstavljanje lokalnih udruga i njihovog rada građanima

	Datum održavanja
	25.05.2024.

	Procijenjena vrijednost  
	2.200,00 €

	 
	 

	
	

	
	

	Naziv aktivnosti 
	Dan Sv. Lucije

	Opis aktivnosti  
	nastupi lokalnih udruga, KUD-ova, zborova škola i vrtića, prigodne radionice za najmlađe

	Cilj(evi) aktivnosti 
	očuvanje tradicije i predsavljanje građanima rada udruga s najmlađima

	Datum održavanja
	13.12.2024.

	Procijenjena vrijednost  
	1.000,00 €

	 
	 

	Naziv aktivnosti 
	Malonogometni turnir "Kocka"

	Opis aktivnosti  
	pomoć u organizaciji maloogometnog turnira

	Cilj(evi) aktivnosti 
	promocija sporta

	Datum održavanja
	08. i 09.06.2024.

	Procijenjena vrijednost  
	400,00 €

	 

	2. ODGOJ I OBRAZOVANJE

	Naziv aktivnosti 
	Program "Kapljice" DVD-a Prečko

	Opis aktivnosti  
	edukativna predavanja djeci predškolske i niže školske dobi, demonstracijske radionice, prezentacije vatrogasnih vještina i sredstava

	Cilj(evi) aktivnosti 
	podizanje svijesti o opasnostima od požara i elementarnih nepogoda, te postupanju djece u takvim okolnostima

	Datum održavanja
	od ožujka do lipnja 2024.

	Procijenjena vrijednost  
	1.400,00 €

	 

	
	

	3. ZDRAVLJE I PREVENCIJA BOLESTI 

	Naziv aktivnosti 
	Zdravstveno savjetovalište 

	Opis aktivnosti  
	mjerenje krvnog tlaka i šećera 

	Cilj(evi) aktivnosti 
	kontrola zdravlja za umirovljenike 

	Datum održavanja
	25.05.2024. i 13.12.2024.

	Procijenjena vrijednost  
	0,00 €



	

PRILOG

Razrada pojedinačnih troškova u okviru pojedine aktivnosti 

	1. DRUŠTVENI ŽIVOT I KULTURA

	Naziv aktivnosti
	DAN MJESNOG ODBORA PREČKO

	Količina
	Roba/Usluga/Rad 
	Cijena
	Napomena

	1
	Organizacija Dana Mjesnog odbora Prečko (Nastup zborova i plesnih skupina, kreativne radionice, jahanje na konjima za djecu, razmjena igračaka, čitanje priča za djecu, street art oslikavanje pothodnika, šetnja po kvartu, prezentacija vještina i opreme DVD Prečko, izložba radova udruge Vjeverica, ...)
	2.200,00 €
	CEKATE 

	Naziv aktivnosti
	DAN SV. LUCIJE

	Količina
	Roba/Usluga/Rad 
	Cijena
	Napomena

	1
	Organizacija Dana sv. Lucije (nastupi lokalnih udruga, KUD-ova, zborova škola i vrtića, prigodne radionice za najmlađe)
	1.000,00 €
	CEKATE

	Naziv aktivnosti
	MALONOGOMETNI TURNIR "KOCKA"

	Količina
	Roba/Usluga/Rad 
	Cijena
	Napomena

	4
	Nabava seta pehara za pobjednike turnira/finaliste/polufinaliste
	100,00 €
	odabir po prikupljenim ponudama

	2. ODGOJ I OBRAZOVANJE

	Naziv aktivnosti
	PROGRAM "KAPLJICE" DVD-a PREČKO

	Količina
	Roba/Usluga/Rad 
	Cijena
	Napomena

	1
	Nabava "pop-up wall-a" (reklamni stalak)
	320,00 €
	odabir po prikupljenim ponudama

	1
	Nabava prezentacijskog stalka
	120,00 €
	odabir po prikupljenim ponudama

	2
	Nabava edukativnih roll-upa (pingvina)
	80,00 €
	odabir po prikupljenim ponudama

	1
	Nabava LED/LCD projektora i prijenosnog platna
	800,00 €
	odabir po prikupljenim ponudama



[bookmark: _GoBack]

[bookmark: _Hlk157157351]Ad.3. Asfalterski program Mjesnog odbora Prečko za 2024.
Članovi Vijeća primili su pisani materijal uz poziv.
U raspravi sudjeluju svi članovi Vijeća.
Nakon rasprave Vijeće jednoglasno donosi:

Z A K LJ U Č A K
o asfalterskom programu za područje Mjesnog odbora Prečko u 2024.
1. Vijeće Mjesnog odbora Prečko predlaže asfaltiranje: 
a) Ulica Prečko, od Jarnovićeve do kućnog broja 60;
b) Ulica Mlake, od Vrbja do kućnog broja 22;
c) Glavne pješačke staze kroz Park Emila Cossetta,
d) Šetnice (pješačke staze) smještene sjeverno od Tijardovićeve ulice (sjeverno od k.br. 4 do kbr. 16) i zapadno od Tijardovićeve ulice 2 do 4  
2. Aktivnost iz prethodnog članka u stavku a) treba provesti u koordinaciji s drugim komunalnim tvrtkama, jer je predviđena sanacija vodovodne i kanalizacijske mreže u ulici Vunarići do spoja s ulicom Prečko.
3. Vijeće predlaže da se eventualno preostala neutrošena sredstva solidarno raspodjele za potrebe drugih mjesnih odbora na području Gradske četvrti Trešnjevka-jug.
4. Zaključak dostaviti Gradskom uredu za mjesnu samoupravu, promet, civilnu zaštitu i sigurnost i Vijeću Gradske četvrti Trešnjevka - jug.
Ad.4. Raspolaganje zemljištem k.č.br. 6137/1 k.o. Donje Vrapče u svrhu formiranja građevne čestice.
Članovi Vijeća primili su pisani materijal uz poziv.
U raspravi sudjeluju svi članovi Vijeća.
Nakon rasprave, sa 6 glasova ZA i 4 suzdržana, Vijeće donosi:

Z A K LJ U Č A K
o raspolaganju zemljištem dio k.č.br. 6137/1 k.o. Donje Vrapče
1. Vijeće Mjesnog odbora Prečko razmatralo je prijedlog Gradskog ureda za upravljanje imovinom i stanovanje o mogućnosti raspolaganja zemljištem dio k.č.br. 6137/1 k.o. Donje Vrapče u svrhu utvrđivanja građevne čestice.
1. Vijeće nije suglasno s predmetnim prijedlogom.
1. Vijeće predlaže da se predmetna čestica ponudi u dugotrajni zakup podnositelju zahtjeva.
1. Ovaj zaključak dostavlja se Vijeću Gradske četvrti Trešnjevka-jug.



Ad.5.	Davanje suglasnosti na prijedlog novog voznog reda autobusne linije 168 Savski most – Ježdovec - Prečko.
Članovi Vijeća primili su pisani materijal uz poziv.
U raspravi sudjeluju svi članovi Vijeća.
Nakon rasprave Vijeće jednoglasno donosi:

Z A K LJ U Č A K
[bookmark: _Hlk155695010][bookmark: _Hlk149121897]o prijedlogu novog voznog reda autobusne 
linije 168 Savski most – Ježdovec - Prečko

1. Vijeće Mjesnog odbora Prečko razmatralo je dopis Zagrebačkog električnog tramvaja d.o.o. ( ZET ) vezano za davanje mišljenja Vijeća o prijedlogu novog voznog reda autobusne linije 168 Savski most – Ježdovec – Prečko.
2. Vijeće je suglasno s predmetnim prijedlogom.
3. Ovaj zaključak dostavlja se Vijeću Gradske četvrti Trešnjevka-jug.

Ad.3. Pitanja, prijedlozi i obavijesti
Budući da se nitko ne javlja na riječ, predsjednik konstatira da je dnevni red iscrpljen i zaključuje sjednicu.
Sjednica završava u 20:40 sati. 

KLASA: 024-08/24-003/209
URBROJ: 251-13-11-15/004-24-2
U Zagrebu, 24. siječnja 2024.

Zapisnik sastavio:
Marko Palada

Predsjednik
Vijeća Mjesnog odbora 
                Prečko

                                                                                                        Marko Palada




Izvješće o glasovanju na 32. sjednici VMO Prečko, 24. siječnja 2024. 

	
Članovi Vijeća
	Prihvaćanje zapisnika
	Dnevni red
	Ad 1.
	Ad 2.
	Ad 3.
	Ad 4.
	Ad 5.

	1.
	MIRO BAŠIĆ
	+
	+
	+
	+
	+
	0
	+

	2.
	PETRA FABRIČNI
	+
	+
	+
	+
	+
	0
	+

	3.
	DOMINIK GLUHINIĆ
	+
	+
	+
	+
	+
	0
	+

	4.
	IRENA KOLBAS
	+
	+
	+
	+
	+
	+
	+

	5.
	BISERKA KOPČOK
	+
	+
	+
	+
	+
	+
	+

	6.
	MARKO PALADA
	+
	+
	+
	+
	+
	+
	+

	7.
	NENAD STEPINAC
	+
	+
	+
	+
	+
	0
	+

	8.
	MIRJANA SPORIŠ
	+
	+
	+
	+
	+
	+
	+

	9.
	         BRANKA ŠTRKALJ
	+
	+
	+
	+
	+
	+
	+

	10.
	IVANA TOLIĆ
	+
	+
	+
	+
	+
	+
	+

	11.
	-------

